Charles E. Tuttle

Charles Egbert Tuttle jr. (født 5. april 1915 i Rutland i Vermont i USA, død 9. juni 1993 samme sted) var en amerikansk forlegger og bokhandler som ble internasjonalt anerkjent for sine bidrag til forståelse mellom den engelsktalende og den japansktalende verden.Ingleton, N. (1993): Obituary: Charles E. Tuttle The Independent (July 7, 1993). Retrieved on April 17, 2010.Saxon, W. (1993): Obituary: Charles Tuttle, 78, a dealer in books on US-Asian ties New York Times (June 11, 1993). Retrieved on April 18, 2010. Han kom fra en familie av trykkere, og ankom Japan i militært oppdrag ved slutten av Annen Verdenskrig, og grunnla et forlagshus der - Charles E. Tuttle Company, senere kalt Tuttle Publishing.

Liv og virke
 Bakgrunn 
Tuttles familie hadde siden midten av 1800-tallet beskjeftiget seg med trykking av bøker og av brevpapir og lignende. Familiien kunne spores tilbake til Richard Tottel, som levde på slutten av 1700-tallet i London.Edwards, B. (2006): Used book shop closes its doors  Rutland Herald (July 20, 2006). Retrieved on April 18, 2010. 

Hans far, Charles E. Tuttle Sr., publiserte afrikansk-amerikansk litteratur og handlet med sjeldne bøker, og var aktiv i Vermont Historical Society.Graffagnino, J. K. (2008): Tuttle Endowment will benefit all Vermont History Connections: Vermont Historical Society news & notes, 2(2):2. Retrieved on April 18, 2010. Tuttle ble utdannet ved lokale skoler i Vermont, Phillips Exeter Academy og ved Harvard University. På universitetet studerte han amerikansk historie og litteratur. Etter eksamen i 1937 arbeidet han ved biblioteket ved Columbia University i et år og gikk så inn i familiebedriften.

 Japan 
I 1943 døde Tuttles far, og sønnen meldte seg til United States Army. Han tok offisersutdannelse, og ved krigsslutt ble han utvalgt til å inngå i de amerikanske okkupasjonsstyrker i Japan. Han ankom Tokyo i oktober 1945, med det oppdrag å ta ansvar for Japans riksdags bibliotek. Men ved ankomst fant han ut at general Douglas MacArthurs stab hadde endret hans oppdrag. De neste to årene hjalp han med utviklingen av den japanske avisindustri. I 1947 møtte han Reiko Chiba, som kom fra en velstående japansk familie fra  Hokkaidō; de to giftet seg i 1951.

Tuttle grunnla sitt forlag i Tokyo i 1948, i det øyemed å utgi «bøker som bygger bro mellom Øst og Vest» (books to span the East and West.Tuttle Publishing: About us   Retrieved on April 17, 2010. Hans selskap var den 31. korporasjon som ble approbert av okkupasjonsadministrasjonen. Det første året importerte forlaget amerikanske paperbacks til og distribuerte blant okkupasjonsstyrkene, men neste år utgav det sin første egenproduksjon. I 1951 innleget selskapet et intensivt publikasjonsprogram, med engelske oversettelser av japansk samtidslitteratur, ordbøker for japansk og andre asiatiske språk, bøker om japansk kunst og kultur, og bøkger om japansk kampsport. Mange av bøkene om asiatisk kampsport var de første som fikk videre leseskare om emnet blant engelsktalende.

 Senere virke 
I 1971 kåret Association of American Publishers Tuttle til Publisher of the Year. I juni 1978 grunnla han og hans nevø Tom Mori Tuttle-Mori Agency.Tuttle-Mori Agency: Corporate profile (2006). Retrieved on April 18, 2010. I 1983 utmerket den japanske regjering ham med Den hellige skatts orden, 3, klasse (Gullstråler med nakkebånd) for hans innsats for japansk–amerikansk forståelse.Obituary: Reiko Chiba Tuttle Japan Times (April 18, 2006). Retrieved on April 18, 2010.Thiébaud, J.-M. (2007): L'Ordre du Trésor Sacré (Japon) (December 2007) . Retrieved on April 17, 2010. Mot slutten av 1980-årene hengav Tuttle seg til handelen med sjeldne bøker.

 Død 
Tuttle døde etter en kort sykdom den 9. juni 1993 i Rutland. Hans hustru Reiko Tuttle fortsatte driften av Tuttle Antiquarian Books til 2001, da hun solgte den til to tro ansatte.Peters, S. M. (2010): Tuttle estate items to go to auction  Times Argus (March 20, 2010). Retrieved on April 18, 2010. Hun døde den 14. april 2006 i Tokyo. 

 Referanser 

 Eksterne lenker 
 Tuttle-Mori Agency: Corporate profile contains a photograph of Tuttle with his wife and nephew (c. 1980).

Kategori:Personer fra Rutland
Kategori:Forleggere fra USA
Kategori:Offiserer i U.S. Army